Copyright: Copyright  NiaraSOFTWARE  Niara Kft.


ElitACTIVA

Felhasználói Kézikönyv

© NIARA Kft.

TARTALOMJEGYZÉK

A KÉZIKÖNYV HASZNÁLATA

MŰKÖDÉSI FELTÉTELEK

A program minimális hardver és szoftver igényei

A program ajánlott hardver és szoftver igénye

A PROGRAM TELEPÍTÉSE

A PROGRAM INDÍTÁSA

A PROGRAM AKTIVÁLÁSA

A PROGRAM HASZNÁLATA

A böngésző lista ablak használata

Az új felvitel ablak használata

A javítás ablak használata

EGY ÚJ SZÁMLA ELKÉSZÍTÉSE

Az új számla elkészítése

A bizonylat tételei részletesen

Számlák karbantartása

Számlák kihagyás vagy ismétlés nélküli sorszámozása

A számlák példányszámozása

A számlák másolatok alapján történő hiánytalan elszámolása

Számla stornózása

Új számla készítése egy előző alapján

Díjbekérő készítése és karbantartása

Egy új év számlasorszámának beállítása (évváltás)

A SZÁMLÁZÁSHOZ KAPCSOLÓDÓ ADATOK KEZELÉSE

Áru vagy szolgáltatás adatainak felvitele, javítása

Raktárak adatainak felvitele, javítása

Kimenő áruk rögzítése, javítása

Bejövő áruk rögzítése, javítása

Raktárak közötti árumozgások rögzítése, javítása

Partnerek adatainak felvitele, javítása

Fizetési mód adatainak felvitele, javítása

Kiállító személy adatainak felvitele, javítása

Egyéb információk felvitele, javítása

KSH adatok felvitele, javítása

UTK adatok felvitele, javítása

Partner típusának felvitele, javítása

Devizanemek felvitele, javítása

Deviza árfolyamok felvitele, javítása

Áfa százalékok megtekintése

LISTÁZÁS

Kimenő számlák forgalma

Elszámolóáras időszaki készletértékelés

JELSZÓ

Jelszó létrehozása, karbantartása

KILÉPÉS A PROGRAMBÓL

A PROGRAM MŰKÖDÉSE HÁLÓZATBAN

ÁLTALÁNOS HIBALEHETŐSÉGEK

Rögzített adatokban felmerülő ellentmondás

A program lassan működik

A KÉZIKÖNYV HASZNÁLATA

       Az alábbiakban felsoroljuk a kézikönyvben használatos jelölés

rendszer értelmezését.

- Szögletes zárójelbe zárt szövegrész mindig a számítógép

billentyűzetén elhelyezkedő valamelyik billentyűt jelenti:

A következő billentyűk a klaviatúra jobboldali részén találhatók:

       [Jobbra], [Balra], [Fel], [Le]

       [Home]	( Elejére )

       [End]	( Végére )

       [PgUp]	( Lapozás Fel)

       [PgDn]	( Lapozás Le )

       [Ins]	( Beszúrás, Felülírás váltó )

       [Del]	( Törlés )

- [BackSpace] ( Törlés ) a billentyűzet jobb felső részén elhelyezkedő

szürke billentyű ‘BackSpace’ vagy / és / ‘<--’ felirattal és jellel

ellátva.

- Az [Enter] a [BackSpace] alatt található nagyméretű billentyű ’RETURN’

vagy ‘ENTER’ felirattal, illetve ‘?’ jellel.

- [ESC] billentyű legtöbbször a billentyűzet bal felső sarkán

elhelyezkedő billentyű. Jelentése mindig az aktuális program helyzetből

történő kilépés, menekülés.

- Az [F1] ... [F10] a billentyű bal oldalán vagy a billentyűzet felett

található funkció billentyűk.

- [CTRL - ... ] mindig a ‘Ctrl’ feliratú billentyű és valamely más

billentyű egyidejű lenyomását jelenti. A [CTRL] billentyűt lenyomva

tartjuk, ezután a másik billentyűt pedig leütjük. Pl.: [CTRL - W ]

jelentése, a [CTRL] billentyűt lenyomva tartjuk, a [W] billentyűt pedig

megnyomjuk.

- Ezzel a betűtípussal a billentyűzeten keresztül beírandó szövegeket és

a felhasználói kézikönyv egyéb elemeit jelöljük.

      - A menürendszer és a program egyéb elemeit a felhasználói

kézikönyvben ilyen típusú szöveg testesíti meg.

MŰKÖDÉSI FELTÉTELEK

A program minimális hardver és szoftver igényei

- Számítógép: IBM AT 486 vagy ezzel kompatibilis.

- Tároló: 256MB központi memória, 50MB winchester.

- Monitor: (VGA, SVGA, XGA stb.)

- Operációs rendszer: MS-Windows 95,98,NT,2000,XP,Vista, 7, 8, 8.1.

- Egyéb: Billentyűzet, CD meghajtó.

- Nyomtató.

A program ajánlott hardver és szoftver igénye

- Számítógép: IBM AT Pentium II vagy ezzel kompatibilis.

- Tároló: 512MB központi memória, 50MB winchester.

- Monitor: (VGA, SVGA, XGA stb.)

- Operációs rendszer: MS-Windows 95,98,NT,2000,XP,Vista, 7, 8, 8.1.

- Egyéb: Billentyűzet, CD meghajtó.

- Nyomtató.

A PROGRAM TELEPÍTÉSE

       Amennyiben Ön nem rendelte meg a program helyszíni telepítését,

vagy nem a számítógéppel együtt vásárolta, akkor az üzembe helyezést az

adathordozón található TELEPIT.EXE programmal végezheti el, az alábbiak

szerint:

1. Tegye be a telepítő CD-t  a megfelelő helyre a számítógépbe.

2. Indítsa el a CD-n lévő TELEPIT.EXE programot.

3. A feltett kérdésekre válaszolva és elvégezve a kért műveleteket

telepítse a programot.

FIGYELEM! A telepítés útvonalát NE változtassa meg! (Igény esetén a

meghajtó betűjele megváltoztatható.) A már egyszer telepített rendszerre

még egyszer ne telepítse a programot. (Az újra telepítést csak akkor

szabad elvégezni, ha az előzőleg már telepített programot TELJESEN

letörölte.)

A művelet végén az installáló rendszer közli, hogy az üzembe

helyezés sikeres volt-e, vagy valamilyen hiba fordult elő az installálás

közben.

       Windows 95 és Windows 98 esetén, egyedi gépen és a számítógépes

hálózaton be kell állítani a közösen megnyitható fájlok számát. Ezt a

hálózati operációs rendszert szállító cégtől kell kérni, ha nincsenek

ilyen ismereteik.

A PROGRAM INDÍTÁSA

A program indítása:

A Windows Start > Minden program > ElitACTIVA menüpont alatt

indíthatjuk el alapesetben a programot.

A szoftvert telepítés után a lemezcsomagban található telepítő

kóddal aktiválni kell. A program aktiválásával kapcsolatos további

információ a telepítő kódot tartalmazó leírásban található.

Ha egy számítógépben több meghajtón is van ElitACTIVA program,

akkor mindig csak a legutoljára telepített program indul el (például a C:

és D: meghajtó közül a C:-n lévő program indul el, ha azt telepítettük

utoljára).

(Ha a program működésekor áramszünet, áramingadozás vagy más okból

a számítógép leáll vagy újra indul, akkor célszerű az indexfájlokat

ellenőrizni. Ekkor az Irattár > Az indexfájlok javítása menüpontot kell

kiválasztani.)

       A beépített kézikönyv a Súgó > Felhasználói kézikönyv menüpont

alatt tekinthető meg.

A PROGRAM AKTIVÁLÁSA

Telepítés után a programot a telepítő kóddal aktiválni kell. A

telepítő kód a lezárt lemezcsomagban található. Aktiválás nélkül a

program megnéző üzemmódban használható.

Az aktivált program csak az aktiválást végző számítógépen

működőképes. Tehát ha egy aktivált programot átmásolunk egy másik

számítógépre, akkor azon a számítógépen a program nem használható. Az

aktivált program regisztrálását az operációs rendszer újra telepítése

vagy a winchester formázása tönkre teheti, ezért ilyen tevékenységek után

a programot újra aktiválni kell.

Hálózatos működés esetén először a szerveren kell az aktiválást

elvégezni, utána pedig a kliensgépeken. A kliensgépeken a szerveren

elvégzett aktiválás segítségével regisztrálhatjuk be a programot az

Irattár > Program aktiválás > Program aktiválás kliens számítógépen

menüpontban. Ha a kliensgépeken is elvégezzük az aktiválást, akkor a

szerveren (vagy a hálózatban) már nem kell futnia egy másik programnak

ahhoz, hogy a kliensgépen is használhassuk a programot.

Lejárt telepítő kód esetén az ügyfélszolgálat biztosít egy aktiváló

kódot, amely a program által generált (az adott számítógépre jellemző)

egyedi azonosító kód alapján készül el. Az aktiváló kód csak azon a

számítógépen használható, amelynek azonosítója alapján az adott aktiváló

kód készült. Aktiváló kódot az ügyfélszolgálat mindig csak a jogosultság

megfelelő ellenőrzése után adja ki.

További információ a telepítő kódok és az aktiváló kódok

használatáról és működéséről a lemezcsomagban elhelyezett leírásban

található.

A PROGRAM HASZNÁLATA

       A rendszer elindulása után egy szabványos Windows felületet

láthatunk. A menürendszer alatt található az eszközsáv, melynek

segítségével gyorsan (egér segítségével) elérhetünk néhány program

funkciót. A főmenüt és a fő eszközsávot csak akkor használhatjuk, ha az

ElitACTIVA információs pult ablak az aktuális (kijelölt).

       A képernyő közepén helyezkedik el az ElitACTIVA vezérlőpult,

amelyen az aktuális cég főbb adatai, valamint a rendszer által a

felhasználó részére küldött üzenetet láthatjuk.

       A képernyő alsó részén található az állapotsor, amely a

menüpontokhoz, az eszközsáv elemeihez, valamint az adatmezőkhöz és a

nyomógombokhoz tartozó információkat jeleníti meg.

       Első lépésként válasszuk ki a menürendszerben a Bizonylatok >

Cégek adatainak felvitele, javítása menüpontot, vagy az eszközsávon a

Másik cég kiválasztása választó gombot.

A böngésző lista ablak használata

       A keresés megnevezés szerint adatbeviteli mezőn áll a rendszer. Ha

elkezdünk begépelni valamilyen szöveget, akkor a program az adatbeviteli

mező alatt álló listában megkeresi a beírt szöveghez legjobban hasonló

sort. Amennyiben nincs a listában hasonló vagy azonos sor, nem történik

kijelölés.

       A listában úgy is kereshetünk, hogy az egérrel rámutatunk a

megfelelő sorra, vagy a lista oldalán vagy alján elhelyezkedő csúszkákkal

görgetjük a listát és utána kattintunk rá a megfelelő sorra. Ha nincs

egér a számítógéphez, akkor a keresés megnevezés szerint adatbeviteli

mezővel közelítsük meg a kiválasztandó sort, majd az [Előző] és a

[Következő] nyomógombokkal pontosan rá tudunk állni a megfelelő sorra.

       A [Kiválaszt] nyomógomb segítségével a kijelölt sor adatait tudjuk

továbbítani más ablakok felé. Például a számlázó cég kiválasztásakor a

kiválasztott sor adatai megjelennek az ElitACTIVA információs pulton,

vagyis a kiválasztott cég adataival tudunk ezek után dolgozni.

       Az [Új felvitel] nyomógomb segítségével vihetünk fel új számla

kibocsátó céget.

       A [Javítás] nyomógomb segítségével javítani tudjuk a már felvitt

adatokat.

       A [Kilépés] nyomógomb hatására kilépünk a lista ablakból.

Az új felvitel ablak használata

       Az új cég felvitelénél elsődlegesen a kötelező mezőket kell

kitölteni, ilyen például a Cég megnevezése. Az Adószám és az EU-Adószám

beviteli mezők közül csak az egyiket adhatjuk meg, mivel a törvényi

előírások szerint ezek közül a számlán csak egyik adat szerepelhet. Ezek

azonosítják a kiválasztott céget. Adjuk meg az ÁFA fizetés módja és a

Könyvelési forma választó mezőket is.

       Kiemelt jelentőségű a programban a számlasorszám típusának

megadása. Erre csak egyszer, a cég létrejöttekor van lehetőség a pontos

számlasorszám típus beállításához. Ha már rögzítettük a cég adatait,

akkor a számla sorszámának típusát később már nem változtathatjuk meg!

       A számla sorszámának típusát a következő összetevőkből

határozhatjuk meg. A kezdő sorszám, amitől a program a számlákat

sorszámozni kezdi, és aminek automatikusan növeli az értékét az új

számlák kiállításánál. Az év jele, ami a kiválasztott évet jelölheti a

számlán, de ez karakter sorozat is lehet (pl.: „A”). A telephely jele,

ami az esetleges telephelyet jelölheti. A sorszám formája kapcsoló

gombokkal adhatjuk meg azt, hogy a beállított értékek melyik

összeállításban szerepeljenek a számlán.

       Ha a céget létrehoztuk, a következő teendőnk a munkacég

kiválasztása, hogy a program mindig tudja, hogy melyik cégnek (ha

többcéges verzió) készítünk számlát. A munkacéget a cégek adatai böngésző

ablakban (az új cég felvitele után a program ezt jeleníti meg), a

[Kiválaszt] nyomógombbal adhatjuk meg. Egyéb esetekben a munkacéget a

Bizonylat > Cégek adatainak felvitele, javítása menüpontban vagy a

Vezérlőpulton a [Másik cég kiválasztása] nyomógombbal tehetjük meg.

A javítás ablak használata

       A lista ablak aktuális során állva a [Javítás] gombot megnyomva

megjelenik a javítás ablak, melyben a cég adatait látjuk és lehetőség van

a javítására. Azok az adatok, amelyeket nem lehet javítani a program nem

engedi, vagy nem teszi elérhetővé.

       Javítsuk ki a lehetőségeknek megfelelően az adatokat, figyelve

arra, hogy ha egy adatbeviteli mezőt módosítunk, utána a [TAB] billentyűt

nyomjuk meg (lépés a következő adatbeviteli mezőre), mivel ezután tekinti

a rendszer a módosított adatokat elfogadottnak.

       A [Rögzít] nyomógomb segítségével rögzíthetjük a módosított

adatokat.

       Az [Előző adat] és a [Következő adat] nyomógomb segítségével a

böngésző ablakra való visszalépés nélkül választhatunk egy másik tételt,

melynek adatait azonnal láthatjuk is.

       A [Kilépés] nyomógomb hatására kiléphetünk a javításból az adatok

rögzítése nélkül.

       A menüpontok és a nyomógombok feliratai általában egyértelműen

meghatározzák funkciójukat, a program általános kezelése szabványos

Windows rendszerű.

EGY ÚJ SZÁMLA ELKÉSZÍTÉSE

Az új számla elkészítése

       A Név beviteli mezőbe az ügyfél nevét kell beírni, vagy a [v]

nyomógomb hatására a partner böngésző ablak jelenik meg, melyből az adott

partner kiválasztható. Ha a kiválasztott partner rendelkezik partner

típus értékkel, akkor a számla tételeinek Áru vagy szolgáltatás

adatbázisból történő kiválasztásakor a megfelelő árkategória kerül

alkalmazásra.

       A Típus mezővel adható meg a vásárló típusa a [v] nyomógombra

megjelenő listából, amennyiben a partnerhez tartozó, alapértelmezésként

megadott árkategóriát az adott számlán módosítani kívánjuk.

       A Számla sorszáma. Ezt a számlázó rendszer sorszámozza

automatikusan. Ezen változtatni nem lehet.

       Az ügyfél részletes adatait lehet beírni a Cím, Adószám,

Bankszámla beviteli mezőkbe. A rendszer automatikusan felkínálja az

adatokat, ha böngésző lista ablakból választottuk az ügyfelet.

       Az Egyéb adatok 1 - Egyéb adatok 2 adatbeviteli mezőbe lehet

beírni a számlára vonatkozó megjegyzéseket.

       A Devizanem mezőben a devizanemet lehet kiválasztani.

       A tételek felvitelére szolgál a táblázat. A [v] nyomógomb

segítségével megjelenő listából kiválasztható a megfelelő áru vagy

szolgáltatás. Kiválasztás esetén a megvásárolt árucikkre, szolgáltatásra

vonatkozó adatokat a rendszer a megfelelő mezőbe beírja és a mennyiség

mezőre ugrik. Ha a partner adatoknál és a számlán a partner típus nincs

megadva, akkor a kiválasztott áru vagy szolgáltatás 1. árkategóriája

kerül alkalmazásra. Ha a partnert a partner adatbázisból választjuk és a

partner típus meg van adva, akkor az ahhoz tartozó árkategória kerül

alkalmazásra. A számlán megadott partner típussal a kiválasztott partner

típusa felülbírálható. Számlázáskor az áru vagy szolgáltatás partner

típus szerinti ára csak akkor kerül alkalmazásra, ha az áru vagy

szolgáltatás adatok közül a [Kiválaszt] nyomógombbal választunk. Ha az

áru vagy szolgáltatás adatok közül a partner típusnál megadottól eltérő

árkategóriát akarunk alkalmazni néhány számlatétel esetében, akkor az [1.

Ár], [2. Ár], [3. Ár], [4. Ár] nyomógombokat használhatjuk.

A táblázatban a [T], [L] gombokkal lehet fel és lefelé mozogni,

soronként. Ha véletlenül egy sor rosszul került rögzítésre, a teljes sort

a [CTRL - Del] billentyűkombináció lenyomásával vagy az Adatok > Egy

tétel törlése menüpont kiválasztásával lehet törölni a sor valamelyik

mezőjében állva. A meglévő sorok közé egy új sort az Adatok > Egy új sor

beszúrása menüpont kiválasztásával tudunk létrehozni.

       A Számlaérték, Összesen NETTÓ, Összesen BRUTTÓ mezők értékét a

rendszer automatikusan kiszámolja.

       A [Részletek] nyomógomb A bizonylat tételei részletesen ablakát

jeleníti meg.

       Az [Adatfelvitel] nyomógombbal rögzíthetjük a felvitt számla

adatait. A számlázó rendszer megkérdezi, hogy a felvétel után nyomtatni

szeretné-e a számlát.

       Az [Ismétlődő] nyomógombbal a bizonylat felvétele után egy

újszámlát kínál fel a rendszer az előzővel azonos számlatételekkel, de

természetesen új számla sorszámmal.

       A [Kilépés] nyomógomb hatására kilépünk a számlakészítésből az

adatok rögzítése nélkül.

A bizonylat tételei részletesen

       Az Egy új számla elkészítése vagy a Számlák karbantartása ablakok

[Részletek] nyomógombjaival hívhatjuk elő ezt az ablakot. A bizonylat

tételeit tartalmazza, részletesen. A használata megegyezik Az új számla

elkészítése ablak táblázat részének kezelésével.

       A [Bezárás] nyomógomb hatására visszaugrik a meghívó ablakba.

Számlák karbantartása

       A kiállított számlák adatait változtathatjuk meg abban az esetben,

ha az még nem került nyomtatásra. Kezelése megegyezik az Egy új számla

elkészítése ablak használatával. Ha a számla már nyomtatva lett, akkor

csak az Ügynök/UTK mező változtatható meg.

       Az [Előző] nyomógomb hatására az előző sorszámú számlára lép.

       Az [Következő] nyomógomb segítségével ugorhatunk a következő

számlára.

       A [Rögzít] nyomógombbal rögzíthetjük a változtatásokat.

       A [Nyomtatás] nyomógombbal nyomtathatjuk ki a számlát.

       A [Kilépés] nyomógomb hatására kiléphetünk a számla

karbantartásából az adatok rögzítése nélkül.

Számlák kihagyás vagy ismétlés nélküli sorszámozása

Az ElitACTIVA a számlákat folyamatosan növekvő, kihagyás vagy

ismétlés nélküli sorszámmal látja el, melyet nem lehet megváltoztatni.

A számlák példányszámozása

A rendszer a Windowsos nyomtatást figyelembe véve, a számlák

példányait egymás után történő nyomtatással készíti el, ezért az

ElitACTIVA program a számlákat minden esetben példányszámozással látja

el, így teljesítve a számlák készítésére vonatkozó szabályozás ezen

kitételét is.

A számlák másolatok alapján történő hiánytalan elszámolása

Az ElitACTIVA a számlák első nyomtatásakor az „(Eredeti)”, utólagos

nyomtatásakor a „(Másodlat)” feliratot helyezi el a számla fejlécén.

Ezáltal megkülönböztethető az eredeti és az utólagosan kinyomtatott

számla, melyek alapján a számlák másolatokkal történő hiánytalan

elszámolása is megvalósított.

A rendszer nem tekinti kinyomtatottnak azt a számlát, melyet a

felhasználó a képernyőn megtekint. Ugyan a képernyőre lekért számlát a

nyomtató nyomógombra kattintva ki lehet nyomtatni, de a képernyőre lekért

számlákra az „(Előnézeti Kép: Képernyőre)” felirat kerül a fejlécre. A

nyomtatóba beragadt papír miatt ténylegesen ki nem nyomtatott számla

viszont kinyomtatottnak minősül (ezt a törvény szabályozza).

A számlák készítésére vonatkozó szabályozás szerint az alaki hibás,

beszorult papír miatt elmaradt nyomtatás, olvashatatlan számla, stb.

esetén a hibás számla stornírozása és új számla készítése javasolt a

program dokumentációja szerint, mely a következő:

Számla stornózása

Válasszuk ki a menürendszerben a Bizonylat > Okirat (Stornó számla)

készítése menüpontot, ahol a hibás számla sorszámát megadva beléphetünk a

stornó számla készítésébe, ahol kiindulási értékeknek az eredeti számla

adatai állnak (természetesen a számla sorszám és a mennyiség

kivételével), majd itt az adatokat rögzítve kinyomtathatjuk a stornó

számlát. A program a stornó számla készítésekor a számla tételek

mennyiségét mínusz összeggel szerepelteti a helyes készletnyilvántartás

elkészítése miatt.

Új számla készítése egy előző alapján

Válasszuk ki a menürendszerben a Bizonylat > Új számla készítése

egy előző alapján menüpontot, ahol a kívánt számla sorszámát megadva

beléphetünk egy új számla készítésébe, ahol kiindulási értékeknek az

eredeti számla adatai állnak (természetesen a számla sorszám

kivételével), majd itt a számlán az esetlegesen szükséges módosítások

elvégeztével az [Adatfelvétel] nyomógombbal rögzíthetjük, majd

nyomtathatjuk a számlát.

Díjbekérő készítése és karbantartása

Lehetőség van díjbekérő kiállítására is. A Bizonylat > Egy teljesen

új díjbekérő készítése menüpontban található Egy új díjbekérő elkészítése

ablak kezelése megegyezik az Egy új számla elkészítése ablak

használatával. Új díjbekérő készülhet egy előző díjbekérő alapján és

számla alapján is. A díjbekérők karbantartása a Bizonylat > Díjbekérők

karbantartása, nyomtatása menüpontban végezhető el, a számlák

karbantartásához hasonlóan.

Egy új év számlasorszámának beállítása (évváltás)

Be kell lépni a Bizonylat > Cégek adatainak felvitele, javítása

menüpontba (vagy nyomjuk meg a Vezérlőpulton a [Másik cég kiválasztása]

nyomógombot). A kiválasztott cégen állva a [Javítás] gombra kell

kattintani. A cégadatok közül javítani kell Az aktuális év mezőt, majd az

[Új év sorszáma] gombra kell kattintani. Ekkor javíthatóvá válik Az év

jele mező is, amelyet szintén javítani kell. A javítások elvégzése után a

[Rögzít] gombra kell kattintani, majd a figyelmeztető ablakon az [Igen],

majd az [OK] gombra. A változásokat a [Kiválaszt] gombra kattintva kell

érvényesíteni, vagy újra kell indítani a programot.

A SZÁMLÁZÁSHOZ KAPCSOLÓDÓ ADATOK KEZELÉSE

Áru vagy szolgáltatás adatainak felvitele, javítása

A Készlet > Áru vagy szolgáltatás adatainak felvitele, javítása

menüpontban rögzíthetjük a számlázáskor kiválasztható áruk és

szolgáltatások adatait. Minden tétel esetén 4 eltérő ár is megadható. Ha

egy partnernek be van állítva partnertípus, az a számlázáskor

meghatározza, hogy a rendszer melyik árat tüntesse fel a számlán. Ha

nincs partnertípus megadva, vagy a beállítástól eltérő árat kívánunk

használni, akkor Az áru adatai ablakban tudjuk kiválasztani a szükséges

árat. A többi mező értelemszerűen kitöltendő.

Amennyiben a készlet modul is megvásárlásra került, ebben a

menüpontban van lehetőség a Nyitó készlet, az Összes növekedés, az Összes

csökkenés, az Ebből lekötött készlet beállítására is. Ha a cégadatoknál

be van állítva a készletfigyelés, akkor a rendszer az itt megadott adatok

figyelembevételével fogja csökkenteni számlázáskor az adott készletet.

Számlázás közben, a számla sorainak megadásakor a [v] nyomógombbal

ugyanezt az ablakot hívja be a rendszer, így számlázás közben is vihetünk

fel új adatokat, illetve karbantarthatjuk azokat.

Raktárak adatainak felvitele, javítása

A Készlet > Raktárak adatainak felvitele, javítása menüpontban

rögzíthetjük az esetleges készletmozgások figyeléséhez szükséges raktárak

megnevezését.

Kimenő áruk rögzítése, javítása

A Készlet > Kimenő áruk rögzítése, javítása menüpontban

rögzíthetjük a különböző raktárakból kiadott áruk mozgását, ami hatással

van a kiválasztott áru aktuális készletére. Ugyanebbe a menüpontba jutunk

Az áru adatai ablakban található Összes csökkenés mező mellett található

[-] gomb lenyomásával.

Bejövő áruk rögzítése, javítása

A Készlet > Bejövő áruk rögzítése, javítása menüpontban

rögzíthetjük a különböző raktárakba beérkező áruk mozgását, ami hatással

van a kiválasztott áru aktuális készletére. Ugyanebbe a menüpontba jutunk

Az áru adatai ablakban található Összes növekedés mező mellett található

[+] gomb lenyomásával.

Raktárak közötti árumozgások rögzítése, javítása

A Készlet > Raktárak közötti árumozgások rögzítése, javítása

menüpontban rögzíthetjük a raktárak közötti árumozgásokat.

Partnerek adatainak felvitele, javítása

Az Adatok > Partnerek adatainak felvitele, javítása menüpontban

rögzíthetjük az új partnerek adatait, illetve karbantarthatjuk a már

felvitt adatokat. Az itt felvitt cégadatok kerülnek a számlára,

amennyiben a számlázáskor ez előre felvitt, vagy a számla kiállítása

közben itt rögzített partner kiválasztásra kerül. Ha a Típus mező is

kitöltésre kerül, az hatással lehet számlázáskor az áru vagy szolgáltatás

árára.

Fizetési mód adatainak felvitele, javítása

Az Adatok > Fizetési mód adatainak felvitele, javítása menüpontban

rögzíthetjük a számlázáskor használható fizetési módokat. A fizetési mód

megadása mellett lehetőség van az Esedékesség (napokban) megadására is.

Kiállító személy adatainak felvitele, javítása

Az Adatok > Kiállító személy adatainak felvitele, javítása

menüpontban rögzíthetjük a számla kiállítók nevét. Számlázáskor a

létrehozott listából választható ki az aktuális számlát kiállító személy

neve, ami a számlára is rákerül.

Egyéb információk felvitele, javítása

Az Adatok > Egyéb információk felvitele, javítása menüpontban

rögzíthetjük azokat a számlára vonatkozó megjegyzéseket, amelyek

számlázáskor az „Egyéb adatok 1” – „Egyéb adatok 2” adatbeviteli mezőbe

írandók.

KSH adatok felvitele, javítása

Az Adatok > KSH adatok felvitele, javítása menüpontban rögzíthetjük

az áru vagy szolgáltatás adatokhoz szükséges besorolási számokat: SZJ,

VTSZ, stb. Ugyanebbe a menüpontba jutunk Az áru adatai ablakban található

KSH szám mező mellett található [v] nyomógombbal is.

UTK adatok felvitele, javítása

Az Adatok > UTK adatok felvitele, javítása menüpontban rögzíthetjük

a számlázáskor a [Részletek] nyomógomb lenyomása után elérhető Ügynök/UTK

mezőbe kerülő adatokat.

Partner típusának felvitele, javítása

Az Adatok > Egyéb információk felvitele, javítása menüpontban

rögzíthetjük a partnertípusokat, illetve az azokhoz tartozó árkategóriát.

Devizanemek felvitele, javítása

Az Adatok > Devizanemek felvitele, javítása menüpontban

rögzíthetjük a számlázáskor használható devizanemeket.

Deviza árfolyamok felvitele, javítása

Az Adatok > Deviza árfolyamok felvitele, javítása menüpontban

rögzíthetjük a devizanemek aktuális árfolyamait. Számlázáskor a

kiválasztott devizanem itt megadott eladási árfolyamával számolja ki a

rendszer a számlára forintban kiírandó ÁFA összegét. A rendszer a

kiállítás dátumához legközelebb eső dátummal rögzített árfolyamot

használja.

Áfa százalékok megtekintése

Az Adatok > Áfa százalékok megtekintése menüpontban ellenőrizhetjük

a rendszerben aktuálisan, illetve korábban használatos ÁFA kulcsokat.

LISTÁZÁS

Kimenő számlák forgalma

A Lista > Kimenő számlák forgalma menüpontban listázhatjuk a

megadott időszak szerint a kimenő számlák forgalmát. A lista

devizanemenként kérhető le.

Elszámolóáras időszaki készletértékelés

A Lista > Elszámolóáras időszaki készletértékelés menüpontban

listázhatjuk a megadott időszak szerinti készletmozgásokat.

JELSZÓ

A program jelszavas belépéssel is használható. Ebben az esetben

csak az tud belépni a rendszerbe, aki belépési névvel és jelszóval

rendelkezik. Ha beállítunk legalább egy jelszót, a program indulásakor

kérni fogja azt. Az érvényes jelszó beírása után a rendszer a

vezérlőpulton kiírja a jelszóhoz tartozó program kezelő nevét.

Jelszó létrehozása, karbantartása

A jelszavak létrehozása és karbantartása az Irattár > Jelszó

felvitele, karbantartása menüpontban lehetséges.

Először be kell írnunk a felhasználó nevét. Utána meg kell adnunk a

névhez tartozó jelszót. Az elírások elkerülése érdekében a jelszót még

egyszer be kell írni. Ha a beírt két jelszó nem egyezik meg, azt a

rendszer az [Adatfelvétel] nyomógomb lenyomása után jelzi. Ebben az

esetben adjuk meg újra mindkét mezőben a jelszót.

Ha a beírt két szó egyezik, akkor a program megvizsgálja, hogy a

felhasználók valamelyike választotta-e már ezt a belépési jelet. Ha igen,

akkor az Ezt a jelszót nem tudom elfogadni! felirat jelenik meg a

képernyőn. Ilyen esetben válasszunk új jelszót.

Ha minden rendben van, akkor az [Adatfelvétel] nyomógomb lenyomása

után a beírt név és a választott szöveg adathordozóra kerül és a

legközelebbi programindításkor már a most beírt karaktereket (jelszót) is

elfogadja a program. A legelső beírt jelszó tulajdonosa lesz a

legmagasabb rangú a felhasználók között.

Abban az esetben, ha a programot többen is használják, akkor

célszerű minden felhasználónak saját jelszót adni. Minden jelszóval

rendelkező felhasználó vihet fel új felhasználót és jelszót.

A programba belépett bármely felhasználó saját, de csak is saját

jelszavát módosíthatja. Ez még a rendszergazdára is vonatkozik. Mindenki

belépési jelszava titkos, azt csak a tulajdonosa módosíthatja. Nincs

lehetőség az elfelejtett jelszó megnézésére, mert a program azokat

háromlépcsős kódolással megfejthetetlenné teszi és csak a program

futásakor kerülnek visszafejtésre.

Bárki, aki jelszóval rendelkezik, törölhet felhasználókat. Ha

minden felhasználó törlésre kerül, a programba ismét jelszó nélkül

léphetünk be.

KILÉPÉS A PROGRAMBÓL

       A programból a munka befejezése után mindig KI KELL LÉPNI! A

Bizonylat > Kilépés a programból menüpont kiválasztása után a program

befejezi működését.

       A programból gyorsan kilépni a menürendszerben állva az [ALT-F4]

billentyű kombináció, vagy bármely szabványos Windows kilépési móddal

lehet.

A PROGRAM MŰKÖDÉSE HÁLÓZATBAN

       A rendszert nem csak önálló gépen működtethetjük, hanem hálózatban

is. Működés közben automatikusan felismeri a hálózati alkalmazást. Több

terminál esetén előfordulhat, hogy a munkahelyek ugyanazzal az

állománnyal szeretnének dolgozni. Értékelés esetén a fent említett

helyzetben üzenetet küldhet a rendszer, mely esetben néhány másodpercig

várakoznunk kell.

ÁLTALÁNOS HIBALEHETŐSÉGEK

Rögzített adatokban felmerülő ellentmondás

       Ha váratlan áramszünet vagy egyszerűen programfutás közbeni

gépkikapcsolás miatt a programból nem szabályos körülmények között lépünk

ki, egyes állományok megsérülhetnek, s az ezek által okozott

ellentmondások a bevitt adatokban csak a következő program indításakor

derülnek ki. Általában az ún. index állományok (NTX kiterjesztéssel)

hibásodnak meg, ezért ezek törlését ajánlatos ilyen esetek után megtenni.

Ezt az Irattár > Index állományok javítása menüpont alatt tehetjük meg.

A program lassan működik

       A számítógépet megfelelően be kell állítani. (Gyorsító tár

megfelelő mérete, stb.) Ha a számítógépünk jól be van állítva és a

program mégis lassan működik, akkor célszerű a számítógépet és/vagy a

memóriáját bővíteni.